《读圣俞我今五十二诗感之》
宋代·刘敞

子真神仙吏，不识伤别离。忽逢旧交叹，始悟人间悲。

岁月流水逝，富贵浮云驰。徘徊抚往事，感激吐新诗。

流水难以追，浮云难以推。百年半如此，万事从可知。

且欲拂衣行，聊及鲈鱼期。君若变名姓，相逢复何时。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。